మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
అమితాబ్ సహా ఇతరులపై కన్నేసిన ఇన్‌కమ్ ట్యాక్స్ డిపార్ట్‌మెంట్
పనామా పేపర్ లీక్స్ వ్యవహారంలో గత ఏడేళ్లకి సంబంధించిన కేసుల్ని తిరిగి రీఓపెన్ చేసేందుకు అవసరమైన అనుమతి కోసం
TNN | Updated:
Apr 28, 2016, 12:53AM IST
పనామా పేపర్ లీక్స్ వ్యవహారంలో గత ఏడేళ్లకి సంబంధించిన కేసుల్ని తిరిగి రీఓపెన్ చేసేందుకు అవసరమైన అనుమతి కోసం ఇన్‌కమ్ ట్యాక్స్ డిపార్ట్‌మెంట్ కోర్టుల్ని కానీ లేదా స్పెషల్ ఇన్వెస్టిగేషన్ టీమ్‌ని కానీ ఆశ్రయించవచ్చని తెలుస్తోంది. ఇటువంటి కేసుల్లో ట్యాక్స్ ఎగవేతలకి సంబంధించిన ప్రాథమిక ఆధారాలు ఏమైనా లభించే అవకాశం వుందని ఇన్‌కమ్ ట్యాక్స్ డిపార్ట్‌మెంట్ అనుమానం వ్యక్తంచేస్తోంది. ఇన్‌కమ్ ట్యాక్స్ చట్టాల ప్రకారం గత ఏడేళ్లకు చెందిన కేసులని మాత్రమే తిరిగి ఓపెన్ చేసే వెసులుబాటు వుంటుంది. పనామా పేపర్ లీక్స్‌లో ఆరోపణలు వినిపిస్తున్న వారిలో అమితాబ్ వంటివారికి ఇప్పటికే ఇన్‌కమ్ ట్యాక్స్ డిపార్ట్‌మెంట్ కొన్ని తాజా ప్రశ్నలతో కొత్తగా మరో ప్రశ్నావళిని రూపొందించి పంపించింది. ఈ వివాదంలో అమితాబ్ పేరుని ప్రముఖంగా ప్రస్తావించిన పనామా పేపర్ లీక్స్... ఆయన విదేశాల్లో రెండు కంపెనీలకి బోర్డ్ ఆఫ్ డైరెక్టర్‌గా వ్యవహరిస్తున్నారని, టెలీ కాన్ఫరెన్స్‌ల ద్వారానే కంపెనీ వ్యవహారాలు చక్కబెడుతుంటారనే ఆరోపణలు వినిపించిన విషయం తెలిసిందే. ఈ నేపథ్యంలోనే ఈ వివాదంలో అమితాబ్ పాత్ర ఎంతమేరకు వుందని తెలుసుకునేందుకుగాను ఇన్‌కమ్ ట్యాక్స్ డిపార్ట్‌మెంట్ ఆయనకి ఈ కొత్త ప్రశ్నావళిని పంపించిందని సమాచారం.